L'Escola Municipal de Teatre celebra el seu fi de curs amb diverses representacions
08 de juny 2023

L'Escola Municipal de Teatre del Campus Obert a la Ciutadania amb la col·laboració de la regidoria de Joventut, celebrarà este juny el final dels seus cursos de formació actoral acostant els beneficis d'esta disciplina artística a tota la ciutadania amb tres representacions teatrals.

![](/media/zx5ie0co/img-20230530-wa0005_c.png?width=600.9554140127389&height=850)

Els dies 10 i 11 de juny, a les 19 hores el 3r curs de formació actoral representarà _El guió_ a la Casa Municipal de Cultura del Port de Sagunt. Esta obra és una adaptació de Sergi Juesas de l'obra _Morir o no_ de Sergi Belbel.

![](/media/l5rnfbu1/puta_c.jpg?width=600.9554140127389&height=850)

El 17 i 18 de juny serà el torn del 2n curs, el 17 serà a les 20 hores i el 18 a les 19 h. En esta ocasió representaran escenes de _La puta respetuosa_ de Jean-Paul Sartre, en el Centre Cultural Mario Monreal de Sagunt.

![](/media/g0fdcwzm/img-20230530-wa0004_c.png?width=600.9554140127389&height=850)

Finalment, el 1r curs de l'Escola Municipal de Teatre actuarà el 27 i 28 de juny a les 20 hores en la seu de l'Escola Municipal de Teatre, annexa a la Casa Municipal de Cultura. Esta vegada, els alumnes faran exercicis de tècniques d'improvisació davall el títol _Yo Absurdo_.

*   [](http://www.facebook.com/sharer.php?u=https://aytosagunto.es/va/actualitat/l-escola-municipal-de-teatre-celebra-el-seu-fi-de-curs-amb-diverses-representacions/ "Facebook")
*   [](http://twitter.com/share?url=https://aytosagunto.es/va/actualitat/l-escola-municipal-de-teatre-celebra-el-seu-fi-de-curs-amb-diverses-representacions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-municipal-de-teatre-celebra-el-seu-fi-de-curs-amb-diverses-representacions/ "Linked In")
*   [](mailto:?body=https://aytosagunto.es/va/actualitat/l-escola-municipal-de-teatre-celebra-el-seu-fi-de-curs-amb-diverses-representacions/)